b'\n_START_ARTICLE_\n1. prosinca u Domovinskom ratu\n_START_PARAGRAPH_\nDomovinski rat po nadnevcima: 1. prosinca u Domovinskom ratu._NEWLINE_1989._NEWLINE__NEWLINE_- U sredi\xc5\xa1tu Ljubljane, unato\xc4\x8d mitinga, okupilo se nekoliko desetaka mitinga\xc5\xa1a, a policija uhitila 13 osoba koje su odbile poziv da se mirno razi\xc4\x91u._NEWLINE__NEWLINE_- U Ni\xc5\xa1u kamenovane slovenske prodavaonice._NEWLINE_1990._NEWLINE_- Britanski list "European" navodi da je me\xc4\x91u elitnim oficirima JNA 80 posto Srba i 96 posto komunista._NEWLINE_1991._NEWLINE__NEWLINE_- Hrvatska Vlada imenovala povjerenike za dubrova\xc4\x8dku i osje\xc4\x8dku regiju._NEWLINE_- Jedna protuzra\xc4\x8dna raketa i nekoliko granata ispaljeno s teritorija Srbije na Ma\xc4\x91arsku._NEWLINE__NEWLINE_- Jedinice JNA i srpskih terorista nastavljaju artiljerijske napade na civilne ciljeve u Slavoniji._NEWLINE__NEWLINE_- Specijalni izaslanik UN-a Cyrus Vance stigao u Beograd, prvu postaju svoje misije. Naime, on \xc4\x86e provjeriti da li je sazrela situacija za slanje mirovnih snaga UN-a._NEWLINE__NEWLINE_- Nastavlja se selidba JNA iz Zagreba. Hrvatska vojska preuzela zgradu Komande Pete vojne oblasti JNA i Dom JNA._NEWLINE_1992._NEWLINE__NEWLINE_- "Uvjeren sam da \xc4\x87e Srbija napokon biti prisiljena prihvatiti da nije mogla stvoriti \'veliku Srbiju\' od dijelova Hrvatske i da ne\xc4\x87e mo\xc4\x87i priklju\xc4\x8diti BiH Srbiji i njihovoj tre\xc4\x87oj Jugoslaviji", izjavio na konferenciji za tisak u Zagrebu dr. Franjo Tu\xc4\x91man._NEWLINE__NEWLINE_- Komisija UN za ljudska prava prihvatila u \xc5\xbdenevi Rezoluciju o stanju ljudskih prava na podru\xc4\x8dju biv\xc5\xa1e Jugoslavije, \xc5\xa1to je zna\xc4\x8dajan korak u smjeru kvalificiranja zlo\xc4\x8dina u\xc4\x8dinjenih u BiH i Hrvatskoj kao genocida._NEWLINE_1993._NEWLINE_- Hrvatska je delegacija ostala pri dosad postignutim sporazumima u sklopu \xc5\xbdenevske konferencije i dogovorenoga na brodu "Invincible", no muslimanska je delegacija pove\xc4\x87ala zahtjeve, rekao dr. Franjo Tu\xc4\x91man po povratku iz \xc5\xbdeneve u Zagreb._NEWLINE__NEWLINE_- Hrvatska je spremna osigurati gospodarski, prometni i trgovinski izlaz BiH na more, ali ne i teritorij, rekao hrvatski ministar vanjskih poslova dr. Mate Grani\xc4\x87 na zasijedanju KESS-a u Rimu._NEWLINE_1994._NEWLINE__NEWLINE_- Snage bosanskih Srba pre\xc5\xa1le granicu izme\xc4\x91u BiH i Hrvatske, u Sjevernom sektoru, napale promatra\xc4\x8dku to\xc4\x8dku ukrajinskog bataljuna UNPROFOR-a zarobile sedmoricu "plavaca" i odveli ih u BiH, priop\xc4\x87eno na novinskoj konferenciji u sjedi\xc5\xa1tu snaga UN u Zagrebu._NEWLINE__NEWLINE_- Hrvatski predsjednik dr. Franjo Tu\xc4\x91man odlikovan u Buenos Airesu "Velikim lancem s ordenom generala San Martina", a \xc5\xa1efu argentinske dr\xc5\xbeave i vlade Carlosu Menemu uru\xc4\x8deno odli\xc4\x8dje "Velereda kralja Tomislava". Dr. Tu\xc4\x91man tom prigodom istaknuo da je Argentina nakon II svjetskog rata pru\xc5\xbeila uto\xc4\x8di\xc5\xa1te za 10.000 hrvatskih politi\xc4\x8dkih emigranata i da je me\xc4\x91u prvima priznala Republiku Hrvatsku._NEWLINE__NEWLINE_- Pakleni da za Biha\xc4\x87, na kojeg je palo 3.000 granata, pa se govori da Biha\xc4\x87 postaje drugi Vukovar._NEWLINE_1995._NEWLINE__NEWLINE_- Najnovija rezolucija Vije\xc4\x87a sigurnosti o okupiranim dijelovima Hrvatske i tehni\xc4\x8dkom produ\xc5\xbeetku mandata UNCRO-a do sredine sije\xc4\x8dnja idu\xc4\x87e godine ne zna\xc4\x8di produ\xc5\xbeenje mandata UNCRO-a, nego je rije\xc4\x8d o prijelaznoj rezoluciji, prijelaznom mandatu, dok Vije\xc4\x87e ne odlu\xc4\x8di koje \xc4\x87e snage poslati da provedu temeljni sporazum o reintegraciji okupiranih hrvatskih podru\xc4\x8dja, izjavio predsjednik Tu\xc4\x91man na konferenciji za doma\xc4\x87e i strane novinare u Zagrebu._NEWLINE_- U o\xc4\x8dekivanju odluke o provedbi Rezolucije 1.022 Vije\xc4\x87a sigurnosti, kojom su suspendirane trgovinske sankcije protiv SRJ, Austrija ukinula zapreke za uvoz i izvoz za Srbiju i Crnu Goru._NEWLINE__NEWLINE_- NATO odobrio odluku da u BiH po\xc5\xa1alje prethodnicu od 2.600 ameri\xc4\x8dkih, francuskih i britanskih vojnika, kako bi se pripremila operacija provedbe mira u BiH, u kojoj \xc4\x87e sudjelovati ukupno 60.000 pripadnika me\xc4\x91unarodnih snaga._NEWLINE_- OESS je bila prva me\xc4\x91unarodna organizacija u koju je samostalna Hrvatska bila primljena, a bila je i prva koja je biv\xc5\xa1u dr\xc5\xbeava SFRJ zbog agresije suspendirala iz \xc4\x8dlanstva, izjavio u intervjuu za "Ve\xc4\x8dernji list" hrvatski veleposlanik u OESS-u dr. Darko Beki\xc4\x87._NEWLINE__NEWLINE_- \xc4\x8celnik bosanskih Srba Karad\xc5\xbei\xc4\x87 tra\xc5\xbei od Francuske potporu za postizanje boljeg rje\xc5\xa1enja za Srbe u Sarajevu u zamjenu za osloba\xc4\x91anje dvojice francuskih pilota, pi\xc5\xa1e "Le Figaro"._NEWLINE_1996._NEWLINE__NEWLINE_- Njema\xc4\x8dke postrojbe u sklopu IFOR-a iz Hrvatske odlaze u BiH - u novoj mirovnoj misiji, neslu\xc5\xbebeno nazvanoj SFOR (Snage za stabilizaciju), bit \xc4\x87e stacionirane u blizini Sarajeva._NEWLINE__NEWLINE_- Predsjedni\xc5\xa1tvo BiH se usuglasilo, nakon dvomjese\xc4\x8dnog pregovaranja, o organizaciji Vije\xc4\x87a ministara (vlade BiH).'